
Fel darpar athrawes, mae gen i lawer o gredoau a thybiaethau yn ymwneud â ble ydw i’n dysgu yn y Cyfnod Sylfaen. Yn y traethawd hwn, byddaf yn amlinellu ac yn egluro tri phrif dybiaeth a sut y cawsant eu herio neu eu hatgyfnerthu trwy fyfyrio ar fy mhrofiad yn fy ysgol leoliad.
Fy rhagdybiaeth gyntaf cyn ymweld â fy ysgol leoliad oedd fy mod i'n meddwl y byddai mwy o blant yn dod o gefndir a chartref Cymreig. Cefais fy magu mewn pentref bach, agos lle’r oedd Cymraeg bob amser yn cael ei siarad, boed hynny wrth giât yr ysgol neu yn y caffi lleol. Trwy gymharu hyn â fy magwraeth fy hun o siarad Cymraeg y tu allan i'r ysgol, gwnaeth hyn i mi gredu’n naïf y byddai pob plentyn sy'n mynychu ysgolion yng Nghymru wedi cael dylanwad o’r cartref hefyd. Fodd bynnag, nid yw hyn yn wir. Yn ôl dogfen (Llywodraeth Cymru, 2019), cyfanswm y siaradwyr Cymraeg yn ardal fy ysgol leoliad yw’r nifer ysgytwol o 23.2%. Iaith yw prif gyfrwng dysgu a dangosir y sgiliau trwy eiriau neu iaith ysgrifenedig. Mae cael y rhwystr iaith hwn yn lleihau hyder plentyn i godi llais yn y dosbarth ac o ganlyniad nid yw eu hamheuon yn cael eu hegluro. 
Yn ail, ni sylweddolais bwysigrwydd cael amrywiaeth o feysydd ac ardaloedd yn yr ystafell ddosbarth. Credaf fod hyn oherwydd tra roeddwn i yn yr ysgol, doeddwn i ddim yn deall pwrpas ystafell ddosbarth nac amgylchedd dysgu neu sut y gall hinsawdd gadarnhaol yn yr ystafell ddosbarth deimlo'n ddiogel, yn barchus, yn groesawgar ac yn gefnogol i blentyn sy'n dysgu. Yn ôl (Whitebread a Coltman, 2003, tud.11) mae angen i’r ystafell ddosbarth bod yn “a stimulating, exciting and motivating place to be” sy'n golygu bod creu amgylchedd dysgu cadarnhaol yn hanfodol ar gyfer llwyddiant. Yr un mor bwysig yw strwythuro amgylchedd ffisegol ystafell ddosbarth sy'n golygu gosod desgiau, dysgwyr, arddangosfeydd, addurniadau a chwarae cerddoriaeth yn strategol. 
Yn olaf, trwy gofio yn ôl i fy nghyfnod yn ysgol gynradd ni allaf feddwl am unrhyw bethau ychwanegol a wnaeth yr ysgol i annog perthnasoedd â theuluoedd ar wahân i'r pethau arferol megis mynd â llyfrau darllen adref, sioeau ysgol a nosweithiau rhieni. Credaf dyna pam roeddwn i'n meddwl y byddai'r un peth yn fy ysgol leoliad. Mae (Olender ac Elias a Mastroleo, 2010, tud.8) yn dweud mai cydweithrediad da rhwng rhieni, athrawon ac ysgolion yn golygu'r mwyaf yw'r buddion i'r dysgwyr, athrawon, ystafell ddosbarth ac ardal ysgol. Heb hyn, ni fydd athrawon a rhieni yn darparu system gymorth hanfodol i helpu eu dysgwyr i ffynny yn eu haddysg a gall hyn effeithio'n sylweddol ar lwyddiant tymor hir.

Tybiaeth 1
Er gwaethaf fod fy rhagdybiaeth gyntaf yn anghywir, daeth i'm sylw mai dim ond y nifer syfrdanol o 19% yw cyfanswm y siaradwyr Cymraeg yng Nghymru gyfan, yn ôl (Llywodraeth Cymru, 2019). Trwy fyfyrio ar fy mhrofiad yn fy ysgol leoliad, mae'n amlwg bod llawer o blant yn dod o gartrefi di-gymraeg a'r unig amser y maent yn siarad yr iaith yw yn yr ysgol. Ar ôl trafod y mater hwn gyda’r athrawes ddosbarth yn fy ysgol leoliad mae yna lawer o resymau pam nad yw plant yn siarad Cymraeg gartref. Y rheswm amlycaf yw na all y rhieni siarad Cymraeg neu nid ydyn nhw am roi ynganiadau anghywir i'w plentyn sy’n hollol ddealladwy pryd mae disgwyl iddyn nhw gefnogi gyda gwaith ysgol a chartref. Dywed (Arnold, 2001, tud.8) “Anxiety is quite possibly the affective factor that most pervasively obstructs the learning process” ac felly mae hyn yn cael effaith ar berfformiad academaidd plentyn sy’n dysgu. Dywed y damcaniaethwr Lev Vygotsky yn (Compernolle, 2015, tud.15), bod iaith yn chwarae rhan bwerus wrth lunio meddwl felly mae'n hynod bwysig i blant gael pob agwedd ar eu haddysg Gymraeg yn cysylltu â'r iaith Gymraeg boed hynny yn yr ysgol a thu allan. 
Mae hyn wedi herio fy rhagdybiaeth o feddwl bod pob plentyn yn dod o gefndir Cymreig ond nid yn unig y mae hyn yn anwir, mae hefyd yn gymhleth yn y ffaith na all rhai plant gael y gefnogaeth ychwanegol gyda'u gwaith ysgol. Wedi dweud hyn, mae Llywodraeth Cymru yn uchelgeisiol ac ysbrydoledig er mwyn hybu mwy o siaradwyr Cymraeg. Mae’r cynllun ‘Cymraeg i Blant’, wedi'i greu i gefnogi rhieni â phlant mewn ysgolion Cymraeg o fewn y Polisi Cenedlaethol (Llywodraeth Cymru, 2020 tud.13) ac mae ‘Cymraeg 2050’ yn (Llywodraeth Cymru, 2017, tud.19) yn annog teuluoedd i siarad Cymraeg gyda’u phlant yn  er mwyn cyflawni'r nod o gael miliwn o siaradwyr Cymraeg erbyn 2050. Mae hwn yn swm uchelgeisiol a byddai o fudd yn academaidd ac allgyrsiol i blant yn ysgolion Cymru.


Tybiaeth 2
Ynglŷn â meysydd dysgu yn yr ystafell ddosbarth, rwyf wedi dysgu o’r dyddiau pontio ei bod yn hynod bwysig i blant gael y profiad o weithio'n annibynnol a gyda'u chyfoedion. Mae popeth o liw'r waliau i drefniant desgiau yn anfon argraffiadau i'r dysgwyr a gallant effeithio ar y ffordd y maent yn dysgu. Yn bwysig hefyd yw’r amgylchedd emosiynol sy’n effeithio ar yr amgylchedd dysgu a pha mor dda y mae dysgwyr yn derbyn cyfarwyddyd. 
Dywed damcaniaethwr Piaget yn (Furth a Wachs, 1974, tud.11), “Thinking is based on experience” ac mae hyn yn pwysleisio rhoi cyfleoedd i blant profi yn yr amgylchedd o'u cwmpas. Yn cytuno gyda’r datganiad yma yw’r addysgwyr o Reggio Emilia yn (Cadwell, 1997, tud.5) wrth annog ‘The environment as third teacher.’ Mae’r damcaniaethwyr enwog yma yn tynnu sylw at y dosbarth yn lle mae'r dysgwyr yn datblygu'r hyn maen nhw ei eisiau yn ei ddyfodol, ynghyd â gwybodaeth a'r sgiliau sydd eu hangen i gyrraedd y nod hwnnw. 
Cynllun yr ystafell ddosbarth yn fy ysgol leoliad yw ardaloedd gwahanol ar gyfer gwaith ymarferol (gan gynnwys twba tywod, ardal chwarae rôl, cornel ddarllen), a byrddau i wneud gwaith grŵp neu dasgau ffocws, i gyd o amgylch carped ar gyfer amser cylch. Yn ôl (Pollard, 2002, tud.196), ‘The theory is that all children have equal access to resourcing’ ac yn hytrach na chanolbwyntio'n llwyr ar gynnwys dysgu, mae angen i athrawon ddarparu ardaloedd ac offer i ddysgwyr gyrchu gwybodaeth, dadansoddi'r wybodaeth yn feirniadol a damcaniaethu am oblygiadau'r wybodaeth. Ffordd hyn, bydd y dysgwyr yn ‘dysgwyr uchelgeisiol, galluog’ a ‘cyfranwyr mentrus, creadigol’ (Llywodraeth Cymru, 2020, tud.5).


Tybiaeth 3
Mae rhieni'n cyfrannu mewn sawl ffordd yn Reggio Emilia wrth wirfoddoli, dysgu gartref, gwneud penderfyniadau a chydweithio â'r gymuned, ac maen nhw hefyd yn derbyn cefnogaeth yn eu rôl magu plant (Hall et al. 2014, tud.71). Gan ddefnyddio'r dulliau yma, mae rhieni ac athrawon yn rhoi mewnwelediad unigryw i'w gilydd a gwahanol safbwyntiau am yr un plentyn, gan arwain at ddealltwriaeth fwy cyflawn o'r plentyn hwnnw, ei alluoedd, ei gryfderau a'i heriau. Mae (Santana a Rothstein a Bain, 2016, tud.5) yn dweud daw partneriaethau cryf i'r amlwg pan fydd rhieni yn “support their children’s education at home, monitor their progress and advocate for them when necessary” ac fel rhiant, chi yw prif ddarparwr addysg eich plentyn o'i enedigaeth hyd yn oedolyn. Rhieni sy’n arwain datblygiad ei chymeriad a'i hiechyd meddwl ac yn helpu i ffurfio'r sylfaen ar gyfer datblygu agweddau a diddordebau gydol oes fel y dywedir yn (Education and Skills, 2018, tud.1). Yn ôl (Cynulliad Cenedlaethol Cymru, 2008, tud.5) mae gan bob rhiant hawl i gymryd rhan mewn penderfyniadau am addysg plentyn felly mae cael y bartneriaeth ysgol a rhiant yn hollbwysig o fewn hyn. Mae fy ysgol leoliad yn darparu nifer o gyfleoedd i deuluoedd cael yr wybodaeth ddiweddaraf am waith eu plentyn. Mae ganddyn nhw ddiwrnodau lle gall rhieni ymweld â'r dosbarth ac edrych trwy lyfrau, gwaith celf ac arddangosfeydd eu plant yn ogystal â chwrdd â rhieni eraill a theimlo naws y dosbarth. Yn ychwanegol at hyn mae ganddyn nhw system ginio ar-lein lle mae’r athrawes ddosbarth yn golygu’r gofrestr fore wrth i’r plant casglu eu cinio er mwyn hysbysu rhieni o beth mae eu plentyn wedi'i fwyta’r diwrnod hwnnw. Trwy ystyried hyn, mae'n amlwg bod rhieni'n chwarae rhan bwysig yn addysg eu plentyn ac mae'n wych eu bod yn gallu cael dylanwad mor gadarnhaol. 


Er bod fy rhagdybiaethiau yn anghywir, mae yna lawer o strategaethau y mae llywodraeth Cymru ac ysgolion yng Nghymru yn gweithredu i geisio annog mwy o siaradwyr Cymraeg i'r dysgwyr di-Gymraeg ffynnu yn eu haddysg Gymraeg felly bydd hyn yn atgyfnerthu fy nhybiaethau yn y dyfodol agos.
Cyn ymchwilio, dysgu'r modiwl hwn a mynychu'r diwrnodau pontio yn fy ysgol leoliad, doedd gen i ddim syniad o bwysigrwydd partneru â theuluoedd disgyblion ac felly byddwn yn dweud bod fy rhagdybiaeth wedi cael ei herio. Ar ben hyn, deallaf bwysigrwydd cael amgylchedd ystafell ddosbarth cadarnhaol i gefnogi ac annog dysgu'r plant i wneud iddynt deimlo'n gartrefol ac yn hapus. 
Er mwyn gwella ac anelu'n uchel wrth edrych ymlaen at ddyfodol addysgu, rhaid imi ddilyn y targedau Statws Athro Cymwysiedig (SAC) wrth weithio ar fy nhargedau personol fy hun o fodiwlau blaenorol er mwyn sicrhau'r canlyniad gorau

Fy nhargedau o’r modwl blaenorol:
· Cofio prawf ddarllen er mwyn osgoi unrhyw gam sillafu/ am dreiglo.
· Ystyried testunau pellach i gefnogi'r sgwrs - o erthyglau a chyhoeddiadau cydnabyddedig. 

Fy nhargedau yn gysylltiedig â SAC
Er mwyn ennill SAC, rhaid i hyfforddeion arddangos pob y canlynol:
· Maent yn cydnabod pwysigrwydd cyfathrebu gwybodaeth a disgwyliadau yn glir ac yn sensitif i rieni a gwarcheidwaid ac o feithrin perthnasoedd cadarnhaol rhwng y cartref a'r ysgol. 
· Maent yn deall sut y gall datblygiad corfforol, deallusol, ieithyddol, cymdeithasol, diwylliannol ac emosiynol dysgwyr effeithio ar eu dysgu.
· Maent yn dewis ac yn paratoi adnoddau, ac yn cynllunio ar gyfer eu trefniant diogel ac effeithiol, gan ystyried diddordebau dysgwyr a'u cefndiroedd iaith a diwylliannol, gyda chymorth staff cymorth lle bo hynny'n briodol. 


Trwy ddilyn y targedau hyn, byddaf yn gwella fy ngweledigaethau o addysgu a fydd, ymhen amser, yn rhoi'r canlyniadau gorau imi fod yn athro llwyddiannus.

